Не зна се са сигурношћу када је Ана рођена, али је изсвесно да је када је умрла била врло стара, а неки јој чак приписују и да је живела сто године, али Никол то одбацује као претеривање, иако се слаже са проценом да је била врло стара. Детињство и рану младост је највероватније провела у Цариграду да би је отац током четврте деценије XV века са двема млађим сестрама послалао у Рим и поверио их на чување кардиналу Висариону (који је између 1440. и 1449. године боравио у Риму), некадашњем никејском епископу кога је због његовог заговарања Фирентинске уније папа наградио титулом кардинала, а касније га је именовао за латинског цариградског патријарха 1463. године. Током свог боравка у Риму, Ана је вероватно присуствовала 1462. године свечаном предавању главе светог апостола Андреја "Првозваног" папи Пију II (1458 — 1464), коју је 1460. године бежећи из Морејске деспотовине са собом из Патраса понео деспот Тома Палеолог (1428 — 1460).